07/07/2016 | Administración LocalMunicipal
Mazaricos
Bases reguladoras do programa de axudas do Concello de Mazaricos á creación de empresas

O Alcalde do Concello de Mazaricos aprobou o 4 de xullo de 2016 o seguinte: A presente disposición ten por obxecto fixar as bases reguladoras e convoca-la concesión das axudas municipais para o fomento da creación de empresas no Concello de Mazaricos. Este programa de axudas ten a finalidade de colaborar de maneira activa na xeración de emprego no concello apoiando a posta en marcha de novos proxectos empresariais dentro do ámbito municipal. As accións incluídas nesta convocatoria financiaranse con cargo á asignación orzamentaria 241.47000 do orzamento municipal no ano 2016, co importe reflectido na mesma que é de 20.000 euros. Poderán acollerse a estas axudas os/as empresarios/as individuais e as pequenas e medianas empresas (PEMES), independentemente da súa forma xurídica, que iniciasen a súa actividade empresarial no Concello de Mazaricos no prazo dentro do período elixible que virá determinado na convocatoria públicas das axudas publicada no Boletín Oficial da Provincia de A Coruña. Para tal efecto entenderase por inicio da actividade a data de alta no Imposto de Actividades Económicas. Para delimitar a denominación de PEME terase en conta o establecido no Regulamento CE número 800/2008 da Comisión de 6 de agosto de 2008. Para poder acceder a esta liña de axudas os solicitantes deberán cumprir cos seguintes requisitos: 1. Que a empresa sexa de nova creación (incluídos os traspasos de actividade) e teña o seu domicilio fiscal no Concello de Mazaricos. Considerase como empresa de nova creación aquela creada dentro do período elixible que virá determinado na convocatoria públicas das axudas publicada no Boletín Oficial da Provincia de A Coruña.2. Que os promotores/as da iniciativa estean empadroados no Concello de Mazaricos no inicio da actividade empresarial.3. Que a empresa sexa viable técnica, económica e financeiramente.4. Que a empresa solicitante ou os seus compoñentes non teñan débedas pendentes con calquera das Administracións Públicas.5. Non poderán obter a condición de beneficiarios/as os/as empresarios/as e as PEMES que concorran nalgunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia e no artigo 13 da Lei 38/2003 do 17 de novembro, Xeral de Subvencións. As axudas obxecto destas bases son a fondo perdido e a súa finalidade é subvencionar parte dos gastos da posta en marcha e do funcionamento inicial da empresa. En ningún caso estas axudas financiarán o mero feito da alta na Seguridade Social como traballador/a autónomo/a. O importe máximo das axudas é de 3.000 euros por empresa solicitante sen que, en ningún caso poida superar a contía total do investimento inicial realizado. · Considérase como inmobilizado material ou intanxible, aquel definido como tal no Real decreto 1514/2007, do 16 de novembro, polo que se aproba o Plan xeral de contabilidade, e no Real decreto 1515/2007, do 16 de novembro, polo que se aproba o Plan xeral de contabilidade de pequenas e medianas empresas e os criterios contables específicos para microempresas, e incluídos nos subgrupos 20, 21 e 23 do cadro de contas dos citados plans, excluídos os anticipos. · Deben tratarse de activos fixos debidamente xustificados e necesarios para o desenvolvemento da actividade empresarial. Non se terán en conta os investimentos realizados no domicilio particular da persoa solicitante agás aqueles debidamente acreditados que sexan imprescindibles para o desenvolvemento da actividade empresarial ou profesional. · En ningún caso para a acreditación do inmobilizado material ou intanxible se terán en conta os contratos de arrendamento financeiro nin outras figuras xurídicas afíns que non concedan á persoa solicitante o pleno dominio ou titularidade inicial do investimento. · No suposto de elementos de transporte soamente se computarán os vehículos comerciais ou industriais (furgóns, camións ou vehículos mixtos) que se empreguen no desenvolvemento da actividade empresarial ou profesional, así como os vehículos automóbiles de turismo que sexan empregados nos desprazamentos profesionais polos representantes ou axentes comerciais (epígrafe 511 do IAE), polas persoas traballadoras autónomas que se dediquen á venda ambulante ou á venda a domicilio, os empregados na prestación de servizos de transporte de viaxeiros, de ensino de condutores, e os empregados en servizos de vixilancia, ao 100 % do seu prezo de adquisición, excluído o imposto sobre o valor engadido. · O investimento deberá ser realizado e efectivamente pagado dentro do período elixible que virá determinado na convocatoria públicas das axudas publicada no Boletín Oficial da Provincia de A Coruña. A xustificación dos investimentos levarase a cabo mediante facturas e xustificantes bancarios de pago. · Será necesario un investimento mínimo de 1.000 euros excluído IVE. · A contía subvencionable será do 100% cun máximo de 2.000 euros.1.5.2.- Subvención para a contratación de servizos de carácter técnico. Esta axuda está destinada a cofinanciar a contratación de servizos externos necesarios para mellorar o desenvolvemento da actividade empresarial, así como para a realización de estudos de viabilidade, organización, comercialización, diagnose ou outros de natureza análoga. Os gastos realizados neste grupo deberán reunir os seguintes requisitos: · Deberase acreditar na solicitude de axuda a necesidade desta asistencia técnica. · Serán subvencionables todos os servizos de asistencia técnica que se iniciasen e desenvolvesen integramente durante todo o período elixible que virá determinado na convocatoria públicas das axudas publicada no Boletín Oficial da Provincia de A Coruña. · Os servizos técnicos deberán ser prestados: - Polas asociacións de traballadores e traballadoras autónomas con carácter intersectorial e con suficiente implantación no ámbito territorial de Galicia. - Por outras persoas xurídicas ou persoas físicas especializadas que reúnan garantías de solvencia profesional. · Os gastos deberán ser xustificados mediante facturas e documentos bancarios acreditativos do pagamento. · A contía desta subvención será do 100% cun máximo de 1.000 euros.1.5.3.- Subvención destinada a formación específica para o desenvolvemento da actividade empresarial. Esta axuda está destinada ao financiamento parcial de cursos, seminarios ou xornadas relacionados coa dirección e xestión empresarial e coas novas tecnoloxías da información e comunicación, co fin de cubrir as necesidades de formación do traballador ou traballadora autónoma durante a posta en marcha da empresa. · Os gastos realizados neste grupo deberán reunir os seguintes requisitos: · Será subvencionable aquela formación que sexa necesaria para a implantación de servizos relacionados coa nova actividade empresarial en especial, cando se trata de novos produtos ou servizos. · Para considerarse como elixibles as accións de formación deberán ser desenvolvidas integramente durante todo o período elixible que virá determinado na convocatoria públicas das axudas publicada no Boletín Oficial da Provincia de A Coruña. · Deberán ser xustificados mediante facturas e documentos bancarios acreditativos do seu pagamento. · A formación deberá ser prestada:  Polas asociacións de traballadores e traballadoras autónomas con carácter intersectorial e con suficiente implantación no ámbito territorial de Galicia.  Por outras persoas xurídicas ou persoas físicas especializadas que reúnan garantías de solvencia profesional. · A contía desta subvención será do 100% do custo dos cursos recibidos, ata un máximo de 1.000 euros.1.5.4.- Axuda destinada a gastos xerais. Esta axuda está deseñada para o financiamento dos primeiros gastos de carácter xeral non incluídos en apartados anteriores como por exemplo gastos de constitución, gastos de visado, gastos de proxectos técnicos e honorarios, gastos de arrendamento de equipos especializados ou de equipamentos informáticos adquisición inicial de mercadorías, gastos de publicidade de lanzamento da actividade; dereitos de propiedade industrial; elaboración de páxina web, ou outros de carácter similar. Os gastos realizados neste grupo deberán reunir os seguintes requisitos: · Deberán ser realizados integramente durante todo o período elixible que virá determinado na convocatoria públicas das axudas publicada no Boletín Oficial da Provincia de A Coruña · Serán xustificados mediante facturas e documentos bancarios acreditativos do seu pagamento. · A contía máxima desta subvención será do 100% cunha cantidade máxima de 500 euros. Quedan excluídos destas axudas calquera outro gasto non incluído expresamente nos conceptos subvencionables anteriormente relacionados, e en ningún caso se considerarán gastos subvencionables os impostos indirectos cando sexan susceptibles de recuperación ou compensación, nin os impostos persoais sobre a renda. No caso de dúbida será a Comisión de Valoración a encargada de adoptar unha a decisión acerca da súa admisibilidade. O importe da axuda concedida non poderá ser, en ningún caso, de tal contía que, illadamente ou en concorrencia con outras subvencións ou axudas de outras administracións públicas ou entes públicos ou privados, nacionais ou internacionais, supere o coste da actividade a desenvolver pola entidade beneficiaria. A concesión das subvencións graduarase tendo en conta os seguintes criterios: a) Polo seu carácter innovador dentro do concello ( 2 puntos). b) Pola situación dos/as socios/as promotores/as ( ata 4 puntos). Esta baremación terá en conta a pertenza do/a solicitante a colectivos con maiores dificultades de inserción laboral. No caso de tratarse de varios promotores a baremación farase para cada un dos/as mesmos/as. A puntuación neste epígrafe será a suma dos puntos de cada un dos promotores co máximo indicado de 4 puntos por solicitude de axudas. Terán a condición de colectivos protexidos: (*) Considéranse parados/as de longa duración aquelas persoas que estivesen sen traballo durante polo menos 12 dos 16 meses anteriores, no caso de persoas maiores de 25 anos, e 6 meses dos últimos 8 no caso de menores de 25. (**) Considéranse colectivos en risco ou situación de exclusión social os seguintes: - Persoas perceptoras da renda de integración social de Galicia ou aquelas que non poidan acceder a ela (por falta do período esixido de residencia ou empadroamento, ou por ter esgotado o período de percepción legalmente establecido), ou que teñan membros da súa unidade familiar en situación de desemprego. - Persoas que participen ou participasen en procesos de rehabilitación ou reinserción social de drogodependencia, debidamente acrediados ou autorizados. Internos/as de centros penitenciarios con situación penitenciaria que lles permita acceder a un emprego, así como liberados/as condicionais ou ex-reclusos/as que non tivesen antes un primeiro emprego fixo remunerado tras un período de privación de liberdade. - Mulleres procedentes de casas de acollida que presenten problemas adicionais de inserción ou reinserción laboral. - Persoas que teñan acreditada pola Administración competente a condición de vítima de violencia doméstica. - Mulleres que abandoasen o exercicio da prostitución e se incorporen ao mercado laboral, e transexuais ou persoas en proceso de reasignación sexual. - Menores internos cuxa situación lles permita acceder a un emprego, así como os que estean en situación de liberdade vixiada e os ex- reclusos/as. - Mozos/as que estean ou estivesen ata a súa maioría de idade baixo a tutela ou garda da Administración. - Traballadores/as inmigrantes que pasen a ser residentes na Comunidade Autónoma de Galicia e cuxas características condicionen a súa integración social. - Emigrantes retornados/as con graves necesidades persoais ou familiares. - Persoas que formen parte de colectivos ou minorías cuxas características poidan condicionar as súas posibilidades de integración social. c) Polo número de postos de traballo creados por conta allea a tempo completo (1 punto por posto de traballo cun máximo de 3 puntos). No caso de xornadas parciais puntuarase en proporción á xornada de traballo. Para tal efecto teranse en conta os contratos de traballo asinados dentro do período elixible. d) Que a/as persoa/as contratada/as por conta allea estean empadroadas no Concello da Mazaricos na data de finalización de período elixible (ata 3 puntos, 1 punto por persoa contratada). e) Polo emprego da lingua galega na realización das actividades propias da empresa (1 punto). O orzamento destinado a estas axudas é de 20.000 euros. Esta cantidade será distribuída entre os solicitantes de acordo aos seguintes criterios: 1. A base para o cálculo para cada solicitude será a suma do gasto subvencionable dentro de cada unha das modalidades de axuda previstas nestas bases, co límite máximo de 3.000 euros por solicitude.2. Sobre esta base aplicarase unha porcentaxe. Esta porcentaxe será do 100% para o solicitante que acade a máxima puntuación entre as solicitudes presentadas, calculándose de maneira proporcional para os demais solicitantes de acordo coa súa puntuación.3. A contía da axuda será o resultado de aplicar sobre a base a porcentaxe indicada no punto anterior.4. No caso de que as axudas calculadas deste xeito superen os 20.000 euros previstos nas bases como límite orzamentario, reduciranse as contías das axudas de xeito proporcional. A empresa deberá manter a súa actividade e as condicións que deron lugar á concesión da subvención durante un mínimo de DOCE MESES contados dende a data da alta da actividade empresarial. O Concello de Mazaricos poderá realizar as comprobacións que estime oportunas, ben mediante requirimento da documentación necesaria ou ben mediante visita á empresa, aos efectos de comprobar o cumprimento das obrigas establecidas neste punto. Calquera alteración nas condicións iniciais tidas en conta para a concesión desta subvención deberá comunicárselle ao Concello de Mazaricos no prazo de un mes dende a súa modificación. O cese da actividade ou a modificación das condicións que deron lugar á concesión da axuda antes de que transcorran DOCE MESES dende o seu inicio será causa de reintegro total da subvención concedida, salvo causa xustificada a xuízo da Alcaldía do Concello de Mazaricos. O/a beneficiario/a da axuda deberá, dentro do mes seguinte á finalización do período mínimo de actividade esixido por estas bases, remitir unha comunicación dirixida á Alcaldía do Concello de Mazaricos acompañada da xustificación do cumprimento deste requisito de tempo de actividade. Pode usar para tal fin un informe de vida laboral, recibos de cotización ao Réxime de Traballadores Autónomos ou mutualidade equivalente e/ou calquera outro documento de carácter similar. En todo caso, se a Administración municipal aprezase mala fe ou fraude nos motivos do cese da actividade ou do cumprimento das condicións da subvención procederá ao reintegro do importe íntegro das axudas. O conxunto das axudas desta convocatoria son compatibles con calquera outra concedida por empresas públicas ou privadas, estatais ou internacionais, sempre que se cumpran os seguintes requisitos: a) O importe total das axudas percibidas polo mesmo concepto non poderá superar o 100% do custe total dos gastos subvencionables. En tal caso cando a actividade fose financiada con outros recursos deberá xustificarse o importe, procedencia e aplicación de tales fondos. b) En especial estas axudas son compatibles coas axudas para a promoción do emprego autónomo reguladas pola Consellería da Xunta de Galicia que ostente as competencias en materia de emprego e fomento da economía social, sempre e cando a suma de ambas axudas non sobrepase o 100% do custo da actividade. c) Cando se trate de axudas compatibles entre si dadas en concepto de “minimis”, por calquera Administración Pública e para calquera tipo de gasto, non poderá superar en todo caso o límite de 200.000 € durante calquera período de tres exercizos fiscais para o/a mesmo/a beneficiario/a e no caso dunha empresa que opere no sector do transporte por Mazaricos non será superior a 100.000 € durante calquera período de tres exercizos fiscais. O procedemento para a concesión destas subvencións iniciarase de oficio tras a aprobación das presentes bases e a convocatoria por parte do Concello de Mazaricos. Tramitarase en réxime de concorrencia competitiva (a concesión das subvencións realizarase mediante a comprobación das solicitudes presentadas a fin de establecer unha prelación entre as mesmas, en función dos criterios de valoración recollidos no apartado 1.5). Constituirase unha Comisión de Valoración que será a encargada da tramitación das solicitudes e de realizar un informe de valoración tomando en consideración os criterios destas bases. Para tal fin poderá solicitar calquera outra documentación que considere de interese para a mellor avaliación dos proxectos empresariais que se presenten. O Alcalde do Concello de Mazaricos será o órgano competente encargado de conceder ou denegar as axudas. O seu acordo será publicado no taboleiro de anuncios do Concello de Mazaricos, na páxina web (www.mazaricos. gal), e poderase así mesmo, notificar de forma individual no enderezo electrónico indicado na solicitude e no enderezo postal que faciliten no modelo de solicitude. O expediente de concesión da subvención conterá o informe no que conste que da información que obra no seu poder se desprende que os beneficiarios cumpren todos os requisitos necesarios para acceder ás mesmas ( art.21.1 parágrafo 6 da Lei 9/2007, de 30 de xuño, de Subvencións de Galicia). A Comisión de Valoración estará integrada polos seguintes membros: · Presidente: Alcalde do Concello de Mazaricos que poderá ser substituído polo concelleiro no que delegue. · Secretario: o do Concello de Mazaricos ou funcionario municipal no que delegue · Vogal: O axente de emprego e desenvolvemento local do Concello de Mazaricos. As solicitudes das axudas presentaranse no Rexistro Xeral do Concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. O prazo de presentación de solicitudes será de 1 mes a contar desde a publicación da convocatoria de axudas no Boletín Oficial da Provincia. As solicitudes irán acompañadas da seguinte documentación ( orixinal ou copia cotexada), debidamente cuberta e asinada: · Solicitude de axuda e declaracións responsables (ANEXO I) · Memoria da actividade (ANEXO II). · Declaración responsable das axudas solicitadas e/ou concedidas para a mesma finalidade (ANEXO III). · Relación de investimentos e gastos realizados dacordo ao ANEXO IV xunto con copia das facturas correspondentes, acreditando o pago mediante orixinal ou copia cotexada da transferencia bancaria. · CIF/NIF da empresa/empresario/a individual e dos socios/as comuneiros/as. No seu caso, copia do contrato/escritura de constitución da empresa debidamente inscrita no Rexistro Mercantil (no caso de sociedades limitadas, só será preciso o DNI do representante da empresa e dos socios que se autoempreguen). · Alta no IAE da empresa ou empresario/a individual que solicita a axuda · Alta no correspondente réxime da Seguridade Social (ou mutualidade equivalente) e vida laboral dos/as empresarios/as traballadores/as que creen o seu propio posto de traballo. · Solicitude da licenza ou declaración responsable de apertura e licenza de obras, cando sexa necesario para o desenvolvemento da actividade. · Documentos acreditativos da situación social dos promotores autoempregados (vida laboral, certificado de discapacidade, acreditación da pertenza a colectivos en risco ou situación de exclusión social e acreditación da condición de desempregado, no seu caso). · Para a puntuación relacionada coa creación de emprego no caso de contratacións por conta allea deberase aportar:  DNI e vida laboral das persoas traballadoras contratadas.  Contrato de traballo, debidamente rexistrado polo Servizo Público de Emprego.  Alta na Seguridade Social das persoas contratadas. · Para a valoración do uso da lingua galega: calquera medio que probe o emprego da mesma na realización das actividades propias da empresa (páxina web, publicidade, etc). · Calquera documento que o/a solicitante estime oportuno para a súa avaliación. Cando a solicitude non reúna os requisitos esixidos, ou careza dalgún documento esixido pola Base 4ª, requerirase á/ás persoa/as interesada/as para que no prazo de dez días subsane a falta ou aporte os documentos preceptivos, con indicación de que, se así non o fixera, se lle terá por desistido da súa solicitude, arquivándose esta previa resolución que deberá ser dictada nos termos previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Toda a documentación deberá presentarse numerada, con data, identificación da persoa solicitante e/ou da empresa e debidamente asinada, non sendo necesario presentar os DNI cotexados. No caso de dúbida sobre a documentación aportada, será a Comisión de Valoración a que decida. Serán obrigas da empresa beneficiaria: · Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención durante un periodo mínimo de 12 MESES a contar desde a data de alta na Administración Tributaria. · Unha vez rematado o período mínimo de actividade esixido, remitir unha comunicación dirixida á Alcaldía do Concello de Mazaricos acompañada da xustificación do cumprimento do periodo de actividade esixido. Pode usar para tal fin un informe de vida laboral, recibos de cotización ao Réxime de Traballadores Autónomos ou mutualidade equivalente, e/ou calquera outro documento de natureza similar. · Colocar no negocio un cartel informativo no que se faga constar que a empresa recibiu unha subvención por parte do Concello da Mazaricos (tamaño dinA4 color). · Comunicarlle ao Concello da Mazaricos calquera modificación das condicións que se tiveron en conta no momento da concesión, así como dos seus compromisos e obrigas. · Declarar as subvencións e axudas concedidas ou solicitadas polo mesmo concepto procedentes de calquera outra administración. beneficiario deberá someterse ás actuacións de control, comprobación e inspección que se leven a cabo pola Comisión de Valoración, a quen corresponderá a comprobación destas subvencións, e facilitará a esta e á Intervención Municipal, Tribunal de Contas e Consello de Contas toda a información que reclamen no exercizo das súas funcións de fiscalización e control do destino das subvencións, para o cal deberá conserva-los documentos xustificativos de aplicación dos fondos percibidos, en canto poidan ser obxecto das actuacións de comprobación e control. O prazo de presentación de solicitudes será de 1 mes contado a partir da publicación das axudas no Boletín Oficial da Provincia de A Coruña.1. A Alcaldía do Concello de Mazaricos será o órgano competente para decidir sobre a concesión ou denegación das axudas, previo informe da Comisión de Valoración.2. A resolución do procedemento publicarase no taboleiro de anuncios do Concello da Mazaricos e na páxina web (www.mazaricos. gal) e poderase notificar individualmente no enderezo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común.3. O prazo para resolver será de como máximo de dous meses dende o último día de prazo de presentación das solicitudes no Rexistro Xeral do Concello. Transcorrido o devandito prazo de dous meses sen que o órgano competente dite resolución expresa, entenderase que é desestimada a petición de axuda. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de réxime xurídico das administracións públicas e do procedemento administrativo común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa.4. Unha vez concedidas as axudas estas faranse efectivas nun pagamento único, condicionadas a que a entidade estea ao corrente no cumprimento das obrigas tributarias co Concello. Toda a documentación deberá presentarse no Rexistro Xeral do Concello ou a través de calquera dos medios previstos no artigo 38,4o da Lei 30/1992, do 26 de novembro, modificada pola Lei 4/1999, do 13 de xaneiro, de Réxime Xurídico das Administracións Públicas e do Procedemento Administrativo Común. As presentes bases reguladoras da concesión das axudas para o ano 2016 do “Programa de Axudas Municipais á Creación de Empresas”, do Concello da Mazaricos publicarase no correspondente diario oficial, no taboleiro de anuncios do concello e na páxina web www.mazaricos. gal, unha vez aprobadas pola Alcaldía do Concello de Mazaricos. Con posterioridade procederase á publicación da convocatoria, momento a partir do cal se abrirá o prazo de presentación de solicitudes. As anteditas bases reguladoras e convocatoria e os seus modelos normalizados para a presentación de solicitudes facilitaranse nas oficinas xerais do Concello de Mazaricos, na páxina web e no departamento de Emprego e Desenvolvemento Local do Concello do Mazaricos. A totalidade das axudas concedidas serán obxecto de publicación no sitio web do Concello de Mazaricos (www.mazaricos. gal). O listado de axudas serán expostas no taboleiro de anuncios do Concello da Mazaricos e poderanse así mesmo notificar a través do enderezo electrónico indicado na solicitude. Os/as beneficiarios/as das subvencións obxecto destas bases deberán dispoñer no seu local dun cartel tamaño dinA4 a cor de forma visible no que se indique que a actividade foi financiada polo Concello da Mazaricos. Os datos persoais que deban facilitar os/as solicitantes das axudas empregaranse aos efectos de comprobar a concorrencia dos requisitos necesarios para obter ditas axudas e serán tratados aos exclusivos efectos da concesión das mesmas, sendo responsable do seu tratamento o Concello de Mazaricos. Tal e como se recolle na base 1.6, o incumprimento por parte do/a beneficiario/a da subvención de calquera das obrigas, requisitos, condicións e demais circunstancias que produciron o seu outorgamento, a variación da finalidade da actuación, a insuficiente xustificación do proxecto, así como a obtención concorrente doutras axudas compatibles ou incompatibles dará lugar, en cada caso, á perda do dereito ao cobro da subvención, á reducción da contía da mesma ou ao reintegro total ou parcial das cantidades percibidas máis aos correspondentes xuros de demora dende o momento do seu pagamento, sen menos cabo das sancións, que de ser o caso, resulten exisibles. O/a beneficiario/ a poderá renunciar voluntariamente á subvención nas condicións que establece a normativa legal de aplicación. En canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigo 32 e 33 da Lei 9/2007, do 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora dende o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. En canto ás infraccións e sancións en que poidan incorrer os/as beneficiarios/as destas axudas e procedemento para a súa imposición, estarase ao disposto no Título IV da Lei 9/2007, de 13 de xuño, de Subvencións de Galicia e no RD 1398/1993, do 4 de agosto, polo que se aprobou o Regulamento do procedemento para o exercizo da potestade sancionadora. Unha vez transcorrido o prazo esixido de 12 MESES de actividade o/a beneficiario/a da subvención disporá dun prazo de 1 mes para notificar ao Concello de Mazaricos o cumprimento deste requisito. De non realizarse o Concello de Mazaricos requerirá do/a beneficiario/a que presente a documentación que acredite o requisito de 12 meses de actividade esixido por estas bases. A concesión destas axudas rexerase pola Lei 38/2003 do 17 de novembro, Xeral de Subvencións e o RD 887/2006, de 21 de xuño, polo que se aprobou a seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. As solicitudes correspondentes poderán presentarse a partir do día seguinte ao da publicación da convocatoria no Boletín Oficial da Provincia de A Coruña. O Concello da Mazaricos quedará exento de calquera responsabilidade civil, mercantil, laboral ou calquera outra derivada das actuacións ás que estean obrigadas as persoas ou entidades destinatarias das subvencións outorgadas. En Mazaricos, a 4 de xullo de 2016. O ALCALDE Juan José Blanco Riveiro.